CELEX: 62018TA0730
Language: el
Date: 2019-10-03 00:00:00
Title: Υπόθεση T-730/18: Απόφαση του Γενικού Δικαστηρίου της 3ης Οκτωβρίου 2019 – DQ κ.λπ. κατά Κοινοβουλίου (Υπαλληλική υπόθεση – Υπάλληλοι – Άρθρο 24 του KYK – Αίτηση αρωγής – Άρθρο 12α του KYK – Ηθική παρενόχληση – Περιεχόμενο του καθήκοντος αρωγής – Μέτρο απομακρύνσεως – Διάρκεια της διοικητικής διαδικασίας – Ευθύνη – Ηθική βλάβη)

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/48
            
         
      Απόφαση του Γενικού Δικαστηρίου της 3ης Οκτωβρίου 2019 – DQ κ.λπ. κατά Κοινοβουλίου
      (Υπόθεση T-730/18) (1)
      
      (Υπαλληλική υπόθεση - Υπάλληλοι - Άρθρο 24 του KYK - Αίτηση αρωγής - Άρθρο 12α του KYK - Ηθική παρενόχληση - Περιεχόμενο του καθήκοντος αρωγής - Μέτρο απομακρύνσεως - Διάρκεια της διοικητικής διαδικασίας - Ευθύνη - Ηθική βλάβη)
      (2019/C 423/61)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: DQ και 11 λοιποί προσφεύγοντες-ενάγοντες των οποίων τα ονόματα περιλαμβάνονται στο παράρτημα της αποφάσεως (εκπρόσωπος: M. Casado García-Hirschfeld, δικηγόρος)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: E. Taneva και T. Lazian)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα την αποκατάσταση της ζημίας που οι προσφεύγοντες-ενάγοντες υποστηρίζουν ότι υπέστησαν λόγω, κυρίως, της μη προσήκουσας εξετάσεως του αιτήματος αρωγής τους που αφορούσε πραγματικά περιστατικά ηθικής παρενοχλήσεως που καταλογίζονταν στον ιεραρχικώς προϊστάμενό τους.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Υποχρεώνει το Ευρωπαϊκό Κοινοβούλιο να καταβάλει στον DQ και στους λοιπούς προσφεύγοντες-ενάγοντες, των οποίων τα ονόματα περιλαμβάνονται στο παράρτημα, το συνολικό ποσό των 36 000 ευρώ, το οποίο πρέπει να κατανεμηθεί μεταξύ τους, λόγω της ηθικής βλάβης που υπέστησαν, πλέον τόκων, υπολογιζομένων από την 13η Δεκεμβρίου 2017, βάσει του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) στις κύριες πράξεις αναχρηματοδοτήσεως, προσαυξημένου κατά τρεισήμισι ποσοστιαίες μονάδες, και μέχρι την ημερομηνία καταβολής από το Κοινοβούλιο του ποσού των 36 000 ευρώ.
                  
               
            
                  2)
               
               
                  
                     Απορρίπτει κατά τα λοιπά την προσφυγή-αγωγή.
                  
               
            
                  3)
               
               
                  
                     Το Κοινοβούλιο φέρει τα δικαστικά έξοδά του και το ήμισυ των δικαστικών εξόδων στα οποία υποβλήθηκαν ο DQ και οι λοιποί προσφεύγοντες-ενάγοντες, των οποίων τα ονόματα περιλαμβάνονται στο παράρτημα.
                  
               
            
                  4)
               
               
                  
                     Ο DQ και οι λοιποί προσφεύγοντες-ενάγοντες, των οποίων τα ονόματα περιλαμβάνονται στο παράρτημα, φέρουν το ήμισυ των δικαστικών εξόδων τους.
                  
               
            
         (1)  EE C 54 της 11.2.2019.